open-index/open-wikipedia-markdown huggingface dataset:
கெய்சென்

thumb|right|300 px
**கெய்சென்** (Kaizen) (改善?), ஜப்பானிய மொழியில் "மேம்பாடு" அல்லது "தொடர் மேம்பாடு" எனப்படும். அது 改 ("கேய்") மற்றும் 善 ("சென்") ஜப்பானிய வார்த்தைகளிலிருந்து வருகிறது, அது "நன்மைக்கான மாற்றம்". கெய்சென் என்பது உற்பத்தி, பொறியியல், மற்றும் வணிக மேலாண்மை செயல்முறைகளில் தொடர்ந்து முன்னேற்றம் அடைவதற்கான ஒரு தத்துவம் ஆகும்.

கெய்சேனின்  இரண்டு முக்கிய அம்சங்கள் பின்வருவன ஆகும்:
* அதிகரிக்கும் மற்றும் தொடர்ச்சியான முன்னேற்றம் மற்றும் 
* அந்த பணியில் முழு தொழிலாளர்களை ஈடுபடுத்துவது.

## வரலாறு
இரண்டாம் உலக போருக்கு பின்னர் ஜப்பான் நாட்டின் தொழிற்சாலைகள் மற்றும் பல அமைப்புகளை மறுபரிசீலனை செய்ய முயற்சிக்கும் போது கெய்செனுக்கான அடித்தளம் அமைக்கப்பட்டது. கெய்சென் என்ற வார்த்தை சீன மற்றும் ஜப்பானிய நாடுகளில், தொடர் முன்னேற்றம் அல்லது மேம்பாடு என்ற அளவில் பயன்படுத்தப்பட்டு வந்தாலும், தொழில் துறையில் டோயோடோ உற்பத்தி அமைப்பில் (TPS: Toyoto Production System) இந்த "கெய்சென்" என்ற வார்த்தை பெருமளவில் 1950-1960களில் பயன்படுத்த ஆரம்பிக்கப்பட்டது.

## கெய்சென் செயல்படும் முறை
கெய்சென் பிரச்சனைகளையும் இடையூறுகளையும் எதிர்மறையாக பார்ப்பதில்லை மாறாக நிலையான மேம்பாட்டிற்கான வாய்ப்பாக பார்க்கப்படுகிறது. மாற்றத்தை கொண்டு வர கெய்சென் பிரச்சனைகளை கண்டுபிடித்து, அறிவித்து அதை நிவர்த்தி செய்கிறது.

## கெய்செனுக்கான பத்து கொள்கைகள்
கெய்சன் பெரும்பாலும் பின்வரும் வழிகாட்டுதல்கள் வடிவத்தில் வழங்கப்படுகிறது:
# ஒரு செயலை இப்படித்தான் செய்யவேண்டும் என்ற நிலையான எண்ணத்தை விட்டுவிடுங்கள்
# குறை கூறாதீர்கள் - மற்றவர்கள் உங்களை எப்படி நடத்த வேண்டும் என்று விருப்புகிறீர்களோ அப்படி மற்றவர்களை நடத்துங்கள்
# நல்லதையே நினைக்கவும் -  "செய்ய முடியாது" என்பதை தவிருங்கள்
# பூரணத்தை எதிர்பார்க்காதீர்கள் - 50% சதவித முன்னேற்றமும் நன்மையே
# தவறுகளை கண்டவுடன் சரி செய்ய முயலுங்கள்
# மேம்பாடுகளை செய்ய நிறைய பணம் செலவிடாதீர்கள்
# பிரச்சினைகள் நீங்கள் உங்கள் மூளையை பயன்படுத்த வாய்ப்பு கொடுக்கிறது
# மூல காரணம் கிடைக்கும் வரை நீங்கள் குறைந்தது ஐந்து முறையாவது ஏன், ஏன் என கேட்டுகொண்டே இருங்கள்
# பத்து பேருடைய சிறந்த ஞானம் என்றுமே ஒரு நிபுணத்துவம் பெற்றவரை விட நல்லதாக இருக்கும்
# **முன்னேற்றத்திற்கு எல்லையே இல்லை**

## மேற்கோள்கள்


பகுப்பு:டோயோடோ உற்பத்தி அமைப்பு
பகுப்பு:உற்பத்தியும், தயாரிப்பும்
பிர்லா மந்திர் (ஐதராபாத்)

**பிர்லா மந்திர்** (*Birla Mandir*) என்பது ஐதராபாத்தில் அமைந்துள்ள, வெள்ளைச் சலவைக்கல்லினால் ஆன, வெங்கடாசலபதி ஆலயமாகும். இது உசைனிசாகர் ஏரியின் தென்கரையில் உள்ள சிறு குன்றின் மேல் எழுப்பப்பட்டுள்ளது. கோவிலின் மேல்தளத்திலிருந்து நகரின் முழுத் தோற்றத்தினைக் காணலாம். படிக்கட்டுகளின் வழியாக மூலவர் சன்னிதியினை அடைந்தால், அங்கு திருப்பதியில் உள்ளது போன்ற வெங்கடேசபெருமாளை தரிசிக்கலாம். முழுக் கோவிலும் நுட்பமான கலைநயமிக்க சிற்பங்களால் நிறைந்து காணப்படுகிறது. இச்சிற்பங்கள் இராமாயணம், மகாபாரதம் போன்ற இதிகாச நிகழ்வுகளை நினைவூட்டுவதாக அமைந்துள்ளன. மேலும் பல இந்து- ஆண், பெண் தெய்வங்களின் உருவங்களும் உள்ளன.

இதன் அருகில் பிர்லா கோளரங்கமும் அறிவியல் காட்சியகமும் இருக்கின்றன. காட்சிகள் ஆங்கிலம், இந்தி மற்றும் தெலுங்கு மொழிகளில் அமைக்கப்பட்டள்ளன. லும்பினி பூங்காவும் அருகிலேயே உள்ளது. ஐதராபாத் இரயில் நிலையத்திலிருந்து அதிகத் தொலைவில் இல்லை. மாநில சட்டசபையும் ஓர் அருங்காட்சியகமும் அப்பகுதியில் காண வேண்டியவையாகும். 

## வெளி இணைப்புகள்

*ஐதராபாத் பிர்லா மந்திர்.
*ஐதராபாத்தின் ஏழு அதிசயங்கள் 
*Indian Map Service -Hydrabad

பகுப்பு:ஆந்திரப் பிரதேச இந்துக் கோயில்கள்
பகுப்பு:ஐதராபாத்து
ஆடுகளம் நரேன்

**ஆடுகளம் நரேன்** இந்திய திரைப்பட நடிகராவார். இவர் தமிழ் மொழி திரைப்படங்களில் நடித்துள்ளார். 1997ல் ராமன் அப்துல்லா திரைப்படத்தில் அறிமுகமான இவர் 2011ல் வெற்றிமாறன் இயக்கத்தில் வெளிவந்த *[[ஆடுகளம் (திரைப்படம்)|ஆடுகளம்]]* திரைப்படம் மூலமாக புகழ்பெற்றார், அதனால் ஆடுகளம் நரேன் என்று அறியப்படுகிறார். இவர் பாலு மகேந்திராவின் கதை நேரம் தொலைக்காட்சி தொடர்களில் நடித்துள்ளார்.

## ஆரம்ப கால வாழ்க்கை
திருவாரூரை சேர்ந்த இவரது இயற்பெயர் நாராயணன். இராணுவத்தில் பணிபுரிந்த இவரின் தந்தை ஒய்வுபெற்ற ராணுவ வீரர். அவரது வேலைக்காக குடும்பம் சென்னை வந்தது. சினிமாவுக்காக நரேன் என பெயர் மாற்றம் பெற்ற இவர், நடிப்பின் மேல் கொண்ட ஆர்வத்தால் நடன இயக்குநர் கலா நடத்தி வந்த நடிப்பு பள்ளியில் பயிற்சி பெற்றார். பிறகு அங்கேயே நடிப்பு சொல்லிக்கொடுக்கும் ஆசிரியராக பணிபுரிந்தார்.

## தொலைக்காட்சி தொடர்கள்
**பாலு மகேந்திராவின் கதை நேரம்'
**கனா காணும் காலங்கள்*
**சிவமயம்''
*கிருஷ்ணதாசி

## திரைப்பட பட்டியல்

## ஆதாரங்களும் மேற்கோள்களும்

## வெளி இணைப்புகள்
* 

பகுப்பு:இந்தியத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:1970 பிறப்புகள்
பகுப்பு:தமிழ்நாட்டுத் திரைப்பட நடிகர்கள்
வனிதா கிருஷ்ணசந்திரன்

***வனிதா*** இந்தியத் திரைப்பட நடிகை ஆவார். இவர் 1980 இல் மலையாளம், தமிழ், கன்னடம் மற்றும் ஆந்திரத் திரைப்படங்களிலும் முக்கிய கதைப்பாத்திரங்களில் நடித்துள்ளார். இவரின் தந்தை கணேசன் மலையாளி, இவரின் தாய் கமலா தமிழ் பெண்.

வனிதா தனது 13 ஆவது வயதில் பாதை மாறினாள் திரைப்படத்தில் பள்ளிப் பெண்ணாக அறிமுகம் ஆனார். மலையாளத் திரைப்படமான சந்திரபின்பம் திரைப்படத்தில் கதாநாயகியாக அறிமுகம் ஆனார்.

### தமிழ்த் திரைப்படங்கள்

* *[[சுஜாதா (திரைப்படம்)]]* (1980)
* *[[நெஞ்சத்தை கிள்ளாதே]]* (1980)
* *[[கழுகு (திரைப்படம்)]]* (1981) 
* *[[சிம்லா ஸ்பெஷல்]]* (1981) 
* *[[நன்றி மீண்டும் வருக]]* (1982)
* *[[நீங்கள் கேட்டவை]]* (1984)
* *[[கல்யாண அகதிகள்]]* (1985)
* *[[கலாபக் காதலன்]]* (2005)
* *[[பாரிஜாதம் (2006 திரைப்படம்)]]* (2006)
* *[[யாரடி நீ மோகினி (திரைப்படம்)]]* (2008)
** [[சிக்கு புக்கு]]* (2010)
* *[[கோ (திரைப்படம்)]]* (2011)
* *[[பவானி ஐ. பி. எஸ். (திரைப்படம்)]]* (2011) 
* *[[மனம் கொத்திப் பறவை (திரைப்படம்)]]* (2012)
* *[[கண்ணா லட்டு தின்ன ஆசையா (திரைப்படம்)]]* (2013) 
* *[[தேசிங்கு ராஜா (திரைப்படம்)]]* (2013) 
* *[[இது கதிர்வேலன் காதல்]]* (2014) 
* *[[பிரம்மன் (திரைப்படம்)|பிரம்மன்]]* (2014) 
* *[[வெள்ளக்கார துரை]]* (2014) 

## ஆதாரங்களும் மேற்கோள்களும்

## வெளி இணைப்புகள்
*
*Vanitha at MSI
*Vanitha at Cinesouth 
*Vanitha at Oneஇந்தியா

பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:திருச்சிராப்பள்ளித் திரைப்பட நடிகைகள்
பகுப்பு:1965 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தமிழ்த் தொலைக்காட்சி நடிகைகள்
பகுப்பு:வாழும் மக்கள்
மாசாணி (திரைப்படம்)

**மாசாணி**, 2013 ஆம் ஆண்டில் வெளியான தமிழ்த் திரைப்படம். இது திகில் வகையைச் சார்ந்தது.
இதில் ரோஜா, உமா பத்மநாபன், ராம்கி, இனியா, ஒய். ஜி. மகேந்திரா, சரத் பாபு, ஆடுகளம் நரேன், பிளாக் பாண்டி ஆகியோர் முன்னணி வேடங்களில் நடித்துள்ளனர்.

## நடிப்பு

## பாடல்கள்

## கதை

## சான்றுகள்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
நம்பி நாராயணன்

**நம்பி நாராயணன்**, இந்திய அறிவியலாளர் மற்றும் இந்திய விண்வெளி ஆய்வு மையத்தின் முன்னாள் அதிகாரி ஆவார். கடுங்குளிரியல் ஆய்வுத் திட்டங்களில் முதன்மையாகச் செயல்பட்டவராவார். மத்தியப் புலனாய்வுத் துறையால் தவறுதலாக 1994ல் உளவு பார்த்தல் குற்றத்திற்காகக் கைது செய்யப்பட்டு, பின்னர் 1998ல், இந்திய உச்ச நீதிமன்றத் தீர்ப்பையடுத்து விடுவிக்கப்பட்டார். இந்திய அரசு 2019 இல் இவருக்கு பத்ம பூசண் விருதை வழங்கியது.

## இளமையும் கல்வியும்
பள்ளிப் படிப்பை நாகர்கோவிலிலும் மதுரை தியாகராஜர் பொறியியல் கல்லூரியில் பட்டப்படிப்பும், திருவனந்தபுரம் பொறியியல் கல்லூரியில் பட்ட மேற்படிப்பும் பயின்றார். பின்னர் பிரின்ஸ்டன் பல்கலைக்கழகத்திலும் படித்தார்.

## பணி
1970களின் ஆரம்ப காலத்தில் ஆ. ப. ஜெ. அப்துல் கலாம் குழுவில் பணியாற்றிய போது, ஏவுவாகனத் திரவ எரிபொருள் நுட்பத்தை இந்தியாவில் அறிமுகப்படுத்தினார். திரவ எரிபொருள் இயந்திரங்களின் எதிர்காலத் தேவையை முன்கூட்டியே கணித்தார். இஸ்ரோவின் தலைவர் சதீஷ் தவான், யு. ஆர். ராவ் ஆகியோரின் ஆதரவுடன், 600 கிலோ அழுத்தம் கொண்ட முதல் திரவ உந்து வாகனத்தை 1970களில் வெற்றிகரமாக உருவாக்கினார்.

## சர்ச்சையும், இழப்பீடும்
1994ல் மாலைத்தீவுகள் உளவு அதிகாரிகளுக்கு முக்கிய பாதுகாப்பு இரகசியங்களை வழங்கியதாகப் புகார் பதியப்பட்டது. பல சட்டரீதியான சிக்கல்களுக்குப் பிறகு 1996 மே மாதம் மத்திய புலனாய்வுத் துறையாலும், 1998 ஏப்ரலில் இந்திய உச்ச நீதிமன்றத்தாலும் குற்றச்சாட்டுகள் நிராகரிக்கப்பட்டன..

பின்னர் மீண்டும் விண்வெளி ஆய்வு மையத்தில் சேர்ந்து சிறிய பணிகளைச் செய்துவந்தார். மனரீதியாகவும், உடல்ரீதியாகவும் நம்பி நாராயணன் பாதிக்கப்பட்டுள்ளதாக 1999 செப்டம்பரில் மனித உரிமைகள் ஆணையம் மூலம் கேரளம் அரசிடம் கோரப்பட்டு. 2001ல் ஐம்பது இலட்சம் ரூபாய் இழப்பீடு பெற்றுத் தரப்பட்டது.. 2001ல் பணியிலிருந்து ஓய்வு பெற்றார்.

நம்பி நாராயணனுக்கு கூடுதலாக ரூபாய் 1.30 கோடி இழப்பீடு வழங்க 27 டிசம்பர் 2019 அன்று கேரள அரசு முடிவு செய்துள்ளது.

## விருதுகள்
* பத்ம பூசண் - 2019

## திரைப்படம்
நம்பி நாராயணனின் வாழ்க்கையை மையப்படுத்தி ராகெட்ரி: நம்பி விளைவு எனும் திரைப்படத்தை தமிழ் மற்றும் இந்தி மொழிகளில் நடிகர் மாதவன் தயாரித்து 1 சூலை 2022 அன்று வெளியிட்டுள்ளார்.

## மேற்கோள்கள்

## வெளியிணைப்புகள்
* Most detail of false ISRO Spy case.
* National Interest: The ISRO Spy Case Test- Sekar Gupta

பகுப்பு:1941 பிறப்புகள்
பகுப்பு:இந்திய விண்வெளி ஆய்வு நிறுவன மக்கள்
பகுப்பு:வாழும் மக்கள்
பகுப்பு:இந்தியப் பொறியியலாளர்கள்
பகுப்பு:கன்னியாகுமரி மாவட்ட மக்கள்
பகுப்பு:மலையாள அறிவியலாளர்கள்
பகுப்பு:பத்ம பூசண் விருது பெற்றவர்கள்
பகுப்பு:இந்திய அறிவியலாளர்கள்
பரிணாமக் கால முரண்

**பரிணாமக் கால முரண்** (*Evolutionary anachronism*; *பரிணாமக் காலமுரண்*) என்பது தற்போது அருகிவிட்ட விலங்குகளுடனான தொடர்பினால் தாவரங்களில் வளர்ச்சியடைந்த பழம், பூ, இலை, தண்டு ஆகியவற்றைக் குறிக்கும். அதாவது, முன்னொரு காலத்தில் அவ்விலங்குகளிடமிருந்து காத்துக் கொள்ளவும் அவற்றை ஈர்க்கவும் பயன்பட்ட அவை (பழம், பூ முதலியன) இன்று காலம் செல்லச் செல்ல ஒரு முரணாக அமைந்திருக்கின்றன என்பது பொருளாகும்.

## பெரும் விலங்குவளப் பரவுகைத் தாக்கீடு
பரவுகைத் தாக்கீடுகள் (dispersal syndromes) விதைகளைத் தாவரங்கள் பரப்புவதற்காக இருந்த பழக்கப்பட்ட முறைகளுள் ஒன்று. பொதுவாகப் பறவைகளை ஈர்க்கும் பழங்கள், சிறிதாகவும், மிகவும் மெல்லிய பாதுகாப்புத் தோலுடனும், சிவப்பு, நீல அல்லது ஊதா நிறங்களின் கலவையாகவும் இருக்கும். பாலூட்டித் தாக்கீடு (mammal syndrome) என்று வகைப்படுத்தப்பட்ட பழங்கல் பொதுவாக பறவைகளின் பழங்களை விடப் பெரிதாகவும், கடினமான தோலுடனும், பழுக்கும்போது நல்ல (அதிகமான) மணத்தையும் அத்தோடு பழுப்பு, மஞ்சள், ஆரஞ்சு அல்லது சிறிது பச்சை ஆகிய நிறங்களுடனும் தோற்றமளிக்கும். இந்தப் பெரும் விலங்குவளப் (megafauna) பரவுகைத் தாக்கீடுடைய தாவரங்கள் அந்தப் பட்டியலில் இருந்த விலங்குகளைக் கவர்வதற்காக அத்திறன்களைப் பெற்றன. (எடை அதிகமாக அல்லது 44 கிலோகிராமுக்கும் அதிகமாக உள்ளவை) அந்த எடைமிகு விலங்குகளே முதன்மைப் பரப்புக் காரணிகளாகச் செயல்பட்டன. அதிகபட்ச அருகலினால், அதிக எண்ணிக்கையிலான தாவர உண்ணிகள் ஆப்பிரிக்காவும் வெளியிலும் சிறிது ஆஸ்திரேலியாவிலும் குறைந்தன. அவ்வாறு குறைந்தபோது இந்தப் பழங்கள் அவற்றுக்கென தனித்த பரவுகை இன்றி நின்றுவிட்டன. இவற்றால் விவசாயத்தைத் தவிர்த்து வேறெந்த பரவுகை வழிமுறையையும் கையாள முடியாத நிலை வந்தது.

### தவறிய பரவுகைக் கூட்டாளிகளின் சூழலியக் குறிகாட்டிகள்
இங்கு (Ecological indicators of missing dispersal partners) சுற்றுச்சூழலில் எந்தவிதமான அடையாளங்களை அவ்வாறான பரவுகைக் கூட்டாளிகள் விட்டுச் சென்றுள்ளன என்பது குறிப்பிடப்பட்டுள்ளது.
*பழங்கள் கீழே விழுந்த பிறகு ஒன்று அழுகும் அல்லது தற்போதைய பரப்புகைக் காரணிகளால் (dispersal agents) மிகவும் திறனுடன் பரப்ப முடியாமல் போகும்
*இந்தத் தாவரங்கள் அதிகம் குதிரைகளும் கால்நடைகளும் காணப்படும் இடத்தில் வளரும் (proximegafauna)
*காடுகளில் உள்ள உணவுச் சமவெளிகளில் மட்டுமே வாழும் சில உயிரினங்களால் மேட்டுநிலங்களில் விதைகள் முளைவிட்டுத் தானாக நன்று வளர்தல்
*புவியியல் வீச்சானது விளக்கமுடியாத அளவுக்கு திட்டுத்திட்டாகவும் தடுக்கப்பட்டதாகவும் இருக்கும்.

## மேற்கோள்கள்

பகுப்பு:பரிணாம உயிரியல்
பகுப்பு:சூழலியல்
பிர்லா மந்திர்

thumb|பிர்லா மந்திர், தில்லி
alt=|thumb| பிர்லா மந்திர், கொல்கத்தா
[thumb| [கொனார்க் சூர்ய தேவன் கோயில் போன்று குவாலியரில் அமைந்துள்ளது ]]
[thumb| ஐதராபாத்தில் [பிர்லா மந்திர் (ஐதராபாத்)|பிர்லா மந்திர் ]]
[thumb| [போபால்|போபாலின் அரேரா மலையில் உள்ள பிர்லா கோயில். ]]
[வலது|thumb| சிறீவிஸ்வநாத் மந்திர், [வாரணாசி|வாரணாசியின் பனாரசு இந்து பல்கலைக்கழக வளாகத்தில் பிர்லா மந்திர் என்றும் அழைக்கப்படுகிறது ]]
**பிர்லா மந்திர் (பிர்லா கோயில்)** என்பது வெவ்வேறு நகரங்களில், வெவ்வேறு இந்து கோவில்கள் அல்லது பிர்லா குடும்பத்தால் கட்டப்பட்ட இந்துக் கோயில்களைக் குறிக்கிறது. இந்த கோயில்கள் அனைத்தும் அற்புதமாக கட்டப்பட்டுள்ளன. அவற்றில் சில வெள்ளை பளிங்கு அல்லது மணற்கற்களில் உள்ளன. கோயில்கள் பொதுவாக ஒரு முக்கிய இடத்தில் அமைந்துள்ளன. அதிக எண்ணிக்கையிலான பார்வையாளர்களை தங்க வைக்கும் வகையில் கவனமாக வடிவமைக்கப்பட்டுள்ளன. வழிபாடு மற்றும் சொற்பொழிவுகள் நன்கு ஒழுங்கமைக்கப்பட்டுள்ளன. முதலாவது 1939ஆம் ஆண்டில் தில்லியில் கன்சியாம்தாசு பிர்லா மற்றும் அவரது சகோதரர்கள் மற்றும் அவரின் தந்தை ஆகியோரால் கட்டப்பட்டது. பிற்கால கோயில்களும் கட்டப்பட்டுள்ளன. மேலும் அவை குடும்பத்தின் வெவ்வேறு கிளைகளால் நிர்வகிக்கப்படுகின்றன.

## வரலாறு மற்றும் வடிவமைப்பு
தில்லி மற்றும் போபாலில் உள்ள பிர்லா கோயில்கள் ஒரு வெற்றிடத்தை நிரப்பும் நோக்கமாக இருந்தன. ஏனென்றால் முஸ்லீம் வம்சங்களால் பல நூற்றாண்டுகளாக ஆட்சி செய்த இந்த நகரங்களில் குறிப்பிடத்தக்க கோயில்கள் எதுவும் இல்லை. ஏனெனில் விமானங்களுடம் பிரமாண்டமான கோயில்களை நிர்மாணிக்க ஆட்சியாளர் அனுமதிக்கவில்லை. தில்லி, இந்தியாவின் தலைநகராக இருந்தபோதிலும், குறிப்பிடத்தக்க கோவில்கள் எதுவும் இல்லை. முகலாய காலத்தில், முகலாய காலத்தின் பிற்பகுதி வரை விமானங்களைக் கொண்ட கோயில்கள் தடை செய்யப்பட்டன. பிர்லா குடும்பத்தினரால் கட்டப்பட்ட முதல் கோயில் தில்லியில் உள்ள இலட்சுமிநாராயணன் கோயில் ஆகும். ஒரு முக்கிய தளத்தில் அமைந்துள்ள, இந்த ஆலயம் உயர்ந்த மற்றும் விசாலமானதாக வடிவமைக்கப்பட்டுள்ளது. இது சபை வழிபாடு அல்லது சொற்பொழிவுகளுக்கு ஏற்றது. நவீன தொழில்நுட்பத்தைப் பயன்படுத்தி கட்டப்பட்டாலும், அது இந்துக் கோயில் கட்டிடக்கலை பாணியுடன் உறுதிப்படுத்தப்பட்டது.

தில்லி, வாரணாசி மற்றும் போபாலில் உள்ள பிர்லா கோயில்களில் நவீன கட்டுமானப் பொருட்களையும் நுட்பங்களையும் பயன்படுத்தி கட்டப்பட்டுள்ளது. பிற்கால கோயில்கள் பளிங்கு அல்லது மணற்கற்களால் கட்டப்பட்டுள்ளன. அவை பொதுவாக 10-12 ஆம் நூற்றாண்டின் பாரம்பரிய ( சந்தேலர்கள் அல்லது சோலங்கிப் ) பாணியில் கட்டப்பட்டுள்ளன. பிட்ஸ் பிலானி வளாகத்தில் உள்ள சரசுவதி கோயில் நவீன காலங்களில் கட்டப்பட்ட மிகச் சில சரசுவதி கோயில்களில் ஒன்றாகும் (பார்க்க சாரதா கோயில், மைகார் ). இது கஜுராஹோவின் கந்தாரிய மகாதேவர் கோயிலின் பிரதி என்று கூறப்படுகிறது; இருப்பினும் இது வெள்ளை பளிங்கினால் கட்டப்பட்டுள்ளது. மேலும் கடவுளின் உருவங்களால் மட்டுமல்ல, தத்துவவாதிகள் மற்றும் விஞ்ஞானிகளாலும் அலங்கரிக்கப்பட்டுள்ளது. குவாலியர் சூரியக் கோயில் கொனார்க்கின் புகழ்பெற்ற சூர்ய தேவன் ஆலயத்தின் பிரதி ஆகும்.

## இந்தியா முழுவதும் பிர்லா மந்திர்கள்

## மேலும் காண்க

* இந்து கோயில் கட்டிடக்கலை

## குறிப்புகள்

பகுப்பு:இந்திய இந்துக் கோயில்கள்
காலமுறைச் சார்பு

கணிதத்தில் **காலமுறைச் சார்பு** அல்லது **காலச்சுழற்சிச் சார்பு** (*periodic function*) என்பது சீரான கால இடைவெளிகளில் (periods) தனது மதிப்புகளை மீண்டும் மீண்டும் அடையும் ஒரு சார்பு ஆகும். 2*&pi;* ரேடியன் அளவு இடைவெளிகளில் தனது மதிப்புகளை மீண்டும் மீண்டும் அடையும். முக்கோணவியல் சார்புகள் இதற்கு நல்ல எடுத்துக்காட்டுகளாகும். அலைவுகள், அலைகள் போன்ற அதிர்வெண் கொண்ட தோற்றப்பாடுகளில் காலமுறைச் சார்புகள் பயன்படுத்தப்படுகின்றன.  இப் பண்பில்லாத சார்பு **காலமுறையற்ற சார்பு** அல்லது **காலச்சுழற்சியற்ற சார்பு** (*aperiodic functions*) எனப்படும்.

## வரையறை
:f(x+P) = f(x), \quad \forall  x \,\! என்பது உண்மையானால் சார்பு *f* , ஒரு காலமுறைச் சார்பு என வரையறுக்கப்படுகிறது. *P* என்பது இச் சார்பின் கால இடைவெளி அல்லது காலமுறைமை எனப்படும். (*P* பூச்சியமற்ற ஒரு மாறிலி)

ஒரு காலமுறைமைச் சார்பின் வரைபடம் இடப்பெயர்ச்சியைப் பொறுத்து சமச்சீராக இருக்கும்.

## எடுத்துக்காட்டுகள்

*\sin(x + 2\pi) = \sin x \quad \forall x.\,\! எனவே, சைன் சார்பு, 2*&pi;* அளவு கால இடைவெளி கொண்டதொரு காலமுறைமைச் சார்பு. படத்திலிருந்து இச் சார்பு 2*&pi;* அளவு இடைவெளிகளில் மீண்டும் மீண்டும் அதே மதிப்புகளை அடைவதைக் காணலாம்.

இதேபோல கோசைன் சார்பும் 2*&pi;* அளவு கால இடைவெளி கொண்ட காலமுறைமைச் சார்பு.

*f:\mathbb{R}\rightarrow \mathbb{R}; 
: f(x) = fractional \quad part \quad of \quad x  என்ற சார்பு ஒரு காலமுறைச் சார்பு; இதன் கால அளவை 1.

: *f*( 0.5 ) = *f*( 1.5 ) = *f*( 2.5 ) = ... = 0.5.

இச் சார்பின் வரைபடம் இரம்பப்பல் அலை வடிவம் 
கொண்டிருக்கும்.

*அன்றாட வாழ்வில் நாம் காண்கின்ற கடிகாரத்தின் முட்கள், ஒவ்வொரு நாளும் வானில் தோன்றும் நிலவின் பிறைகள் காலமுறைப் பாங்கினைக் கொண்டுள்ளன. இவற்றின் கால இடைவெளி நேரமாகவும், நாட்களாகவும் உள்ளன.

## பண்புகள்
**f* என்பது காலமுறையளவு *P* கொண்ட ஒரு காலமுறைச் சார்பு எனில், *f* இன் ஆட்களத்திலுள்ள அனைத்து *x* மற்றும் அனைத்து முழு எண்கள் *n* க்கும்:

: *f*(*x* + *nP*) = *f*(*x*) என்பது உண்மையாகும்.

* *f*(*x*)  என்பது காலமுறையளவு *P* கொண்ட ஒரு காலமுறைச் சார்பு எனில், சார்பு *f*(*ax+b*), (*a*, *b* மாறிலிகள்) இம் ஒரு காலமுறைச் சார்பாக இருக்கும். இதன் காலஇடைவெளி *P/|a|*.

எடுத்துக்காட்டாக, 
:*f*(*x*) = sin*x*  2π காலஇடைவெளியில் ஒரு காலமுறைச் சார்பு. மேலும், sin(5*x*)  2π/5 காலஇடைவெளியில் ஒரு காலமுறைச் சார்பாக அமைவதைக் காணலாம்.

## இரட்டை-காலமுறைச் சார்பு
சிக்கலெண்களை ஆட்களமாகக் கொண்ட காலமுறைச் சார்புக்கு இரு கால இடைவெளிகள் இருக்கலாம். நீள்வட்டச் சார்பு, இத்தகைய சார்பாகும். இரு காலஇடைவெளிகளும் ஒன்றுக்கொன்று மெய்யெண் மடங்குகளாக இல்லாதவையாக ("Incommensurate" ) இருக்கும்.

## சிக்கலெண்களில்
சிக்கலெண்களில் அமைந்த ஒரு காலமுறைச் சார்பு:

:e^{ikx} = \cos kx + i\,\sin kx

இதன் காலஇடைவெளி *L* :

:L = 2\pi/k 

## எதிர்-காலமுறைச் சார்பு
:f(x+P) = - f(x)  என்றவாறுள்ள சார்பு *f* எதிர் காலமுறைச் சார்பு (antiperiodic function) எனப்படுகிறது.  *P*-காலஇடைவெளி கொண்ட எதிர் காலமுறைச் சார்பு, 2*P*-காலஇடைவெளி கொண்ட காலமுறைச் சார்பாக இருக்கும்.

## மேற்கோள்கள்

* 

## வெளி இணைப்புகள்
* 
*Periodic functions at MathWorld

பகுப்பு:சார்பிய வகைகள்
பகுப்பு:நுண்கணிதம்
பகுப்பு:அடிப்படைக் கணிதம்
ரவி மரியா

**எஸ் ரவி மரியா** இந்திய திரைப்பட இயக்குநரும் நடிகரும் எழுத்தாளரும் ஆவார். இவர் தமிழ் மற்றும் மலையாளத் திரைப்படங்களுக்கு திரைக்கதை எழுதியுள்ளார்.

## திரைப்படங்களின் பட்டியல்
### நடிகராக

### - இயக்குநர்

### எழுத்தாளராக

## ஆதாரம்

* 

## வெளி இணைப்புகள்
* 
* 
* 
* 
* 
* 
* 
* 
* 

பகுப்பு:வாழும் மக்கள்
பகுப்பு:1972 பிறப்புகள்
நினைவிருக்கும் வரை

***நினைவிருக்கும் வரை*** (*Ninaivirukkum Varai*) 1999 ஆம் ஆண்டு பிப்ரவரி மாதம் 5 ஆம் தேதியன்று வெளிவந்த தமிழ் திரைப்படமாகும். இதனை கே. சுபாஷ் இயக்கியிருந்தார் பிரபுதேவா, கீர்த்தி ரெட்டி மற்றும் ஆனந்த் ஆகியோர் முக்கி கதாப்பாத்திரத்தில் நடித்திருந்தனர். தேவா இசையமைத்திருந்தார்.

## நடிகர்கள்
*பிரபுதேவா - ஜானகிராமன் (எ) ஜானி
*கீர்த்தி ரெட்டி - சந்தியா
*ஆனந்த் (நடிகர்)
*ரஞ்சித்
*விவேக்
*சுஜாதா
*தாமு

## மேற்கோள்கள்

## வெளி இணைப்புகள்
*

பகுப்பு:1999 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:பிரபுதேவா நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:சுஜாதா நடித்த திரைப்படங்கள்
கீர்த்தி ரெட்டி

**கீர்த்தி ரெட்டி** இந்திய நடிகையாவார். இவர் தமிழ், தெலுங்கு, இந்தி மொழி திரைப்படங்களில் நடித்துள்ளார்.

## திரைப்பட பட்டியல்

## மேற்கோள்கள்

## வெளி இணைப்புகள்
*இணையதள திரைப்பட தரவுத்தளத்தில்கீர்த்தி ரெட்டி

பகுப்பு:வாழும் மக்கள்
பகுப்பு:1978 பிறப்புகள்
பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:இந்திய நடிகைகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:20 ஆம் நூற்றாண்டின் இந்திய நடிகைகள்
நான் அவனில்லை

**நான் அவனில்லை** என்ற தலைப்பில் உள்ள கட்டுரைகள்:

* நான் அவனில்லை (1974 திரைப்படம்) - ஜெமினி நடித்த படம்
* நான் அவனில்லை (2007 திரைப்படம்) - ஜீவன் நடித்த படம்
* நான் அவனில்லை 2 (2009 திரைப்படம்) - ஜீவன் நடித்த படம்

----
நோட்பேடு++

நோட்பேடு++, விண்டோசு தளத்திற்கான ஒரு உரை ஆவணத் திருத்தி, மூலக் குறியீடு திருத்தி ஆகும். மேலும் தத்தல் (tabbed) முறையில் ஆவணங்களை திருத்த உதவுகிறது. இது ஒரு இலவச மென்பொருளாக வெளியிடப்படுகிறது.

## சிறப்புக்கூறுகள்
* வெவ்வேறு நிரல் மொழிகளில் எழுதப்படும் பக்கங்களை சோதிக்க உதவுகிறது.
* தத்தல் முறையில் அளிப்போர் இடைமுகம் உள்ளது
* இழுத்து விடு வசதி
* பெரிதாக்கல்

பகுப்பு:கட்டற்ற மற்றும் திறந்த உரை திருத்திகள்
பகுப்பு:திருத்திகள்
எச்டி 209458 பி

**எச்டி 209458 பி** (*HD 209458 b*) என்பது ஒரு புறக்கோள் ஆகும். இது பெகாசசு விண்மீன் குழுமத்தில் காணப்படும் எச்டி 209458 என்ற நமது சூரியனுக்கு இணையான விண்மீனைச் சுற்றி வருகிறது. இது பூமியின் சூரியக் குடும்பத்தில் இருந்து கிட்டத்தட்ட 150 ஒளியாண்டுகள் தூரத்தில் உள்ளது.

இக்கோளின் சுற்றுவட்டத்தின் ஆரை 7 மில்லியன் கிலோமீட்டர்கள் (0.047 வானியல் அலகுகள்) ஆகும். இது புதனின் சுற்றுவட்ட ஆரையின் எட்டில் ஒரு மடங்காகும். இதன் மேற்பரப்பு வெப்பநிலை கிட்டத்தட்ட 1,000 °செ (1,800 °ப) என மதிப்பிடப்பட்டுள்ளது. இதன் திணிவு பூமியை விட 220 மடங்குகள் (0.69 வியாழன் திணிவுகள்). கனவளவு வியாழனை விட 2.5 மடங்கு பெரியதாகும். அதிக திணிவையும், பெரும் கனவளவையும் கொண்டிருப்பதால் இது ஒரு வளிமப் பெருங்கோள் ஆகக் கருதப்படுகிறது.

புறக்கோள் ஆய்வில் எச்டி 209458 பி பல மைல்கற்களைத் தாண்டியுள்ளது. முதற்தடவையாக புறக்கோள் ஒன்றில் வானியல் கடப்பு நடைபெறுவது, வளிமண்டலம் இருக்கக்கூடிய ஒரு புறக்கோள், ஆவியாகக்கூடிய நிலையில் நீரிய மண்டலம் இருக்கக்கூடிய புறக்கோள், ஆக்சிசன், மற்றும் கரிமம் இருக்கக்கூடிய வளிமண்டலத்தைக் கொண்ட புறக்கோள், நிறமாலை நேரடியாக அவதானிக்கப்பட்ட முதலிரண்டு இரண்டு புறக்கோள்களில் ஒன்று, சுற்றுவட்ட வேகம் கணிக்கப்பட்ட முதலாவது கோள், போன்றவை இவற்றில் குறிப்பிடத்தக்கவையாகும். 2007 ஏப்ரல் தகவலின் படி, இதன் வளிமண்டலத்தில் நீராவி இருக்கக்கூடிய சாத்தியக்கூறுகள் காணப்பட்டன.

## மேற்கோள்கள்

## வெளி இணைப்புகள்

* 
* 
* 
* 
* 
* 
* 
* 
* AAVSO Variable Star Of The Season. Fall 2004: The Transiting Exoplanets HD 209458 and TrES-1

பகுப்பு:புறக்கோள்கள்
பகுப்பு:வளிமப் பெருங்கோள்கள்
பகுப்பு:பெகாசசு விண்மீன் குழு
இளவரசி (தொலைக்காட்சித் தொடர்)

**இளவரசி** என்பது சன் தொலைக்காட்சியில் சனவரி 19, 2010 முதல் நவம்பர் 1, 2014 ஆம் ஆண்டு வரை திங்கள் முதல் வெள்ளி வரை பகல் 1.30 மணிக்கு  ஒளிபரப்பாகி, 1263 அத்தியாயங்களுடன் நிறைவு பெற்ற குடும்பம் சார்ந்த தொலைக்காட்சி நாடகத் தொடர் ஆகும்.

இந்த தொடரை  ராடான் மீடியாவொர்க்ஸ் சார்பில் நடிகை ராதிகா சரத்குமார் என்பவர் தயாரிக்க, சந்தோஷி, ஸ்ரீகர், ரச்சித்தா மகாலட்சுமி, சுபலேகா சுதாகர், அனுராதா கிருஷ்ணமூர்த்தி போன்ற பலர் நடித்துள்ளனர்.

## கதை சுருக்கம்
ஒரு நடுத்தர குடும்பத்தை சேர்த்த இளவரசி (சந்தோஷி) என்ற இளம் பெண் அவளது கடின உழைப்பின் மூலம் எதிர்பாராத பலதடைகளையும் தாண்டி தனது குடும்பத்தையும் மற்றும் தனது திருமண வழக்கையும் பல சவால்களுக்கு மத்தியில் எப்படி பயணித்தாள் என்பது தான் கதை.

## நடிகர்கள்
### முதன்மை கதாபாத்திரம்
* சந்தோஷி - இளவரசி
* மனுஷ் மன்மோகன் → ஸ்ரீகர் - சுப்ரமணி
* ரச்சித்தா மகாலட்சுமி - மகாலட்சுமி

### துணை கதாபாத்திரம்
* யோகினி → கீர்த்தனா - நந்தினி
* சாய் பிரசாந்த் - ரோஷன்
* வசந்த் கோபிநாத் - சண்முகம்
* அர்ச்சனா - பூஜா / நர்மதா
* ராஜஸ்ரீ - ஜெயந்தி
* வெற்றி வேலன் - ஷாம்
* கிருத்திகா லட்டு - ஈஸ்வரி
* ஸ்வப்னா - அனாமிகா
* அகிலா - கயல்விழி
* அருண் குமார் ராஜன் - சுவரூபன்
* நித்தியா ரவீந்திரன் - சியாமளா
* ரேவதிபிரியா
* அனுராதா கிருஷ்ணமூர்த்தி - தமிழரசி 
* மது மோகன் - சந்திரமோகன்
* சுபலேக சுதாகர் - மோகன் சர்மா 
* விக்கி கிரிஷ்

## தயாரிப்பு
இந்த தொடர்  ராடான் மீடியாவொர்க்ஸ் சார்பில் நடிகை ராதிகா சரத்குமார் என்பவர் தயாரித்தார். இந்த தொடருக்கு முதலில் புருஷ லட்சணம் என்று பெயரிடப்பட்டு சுசி பாலா மற்றும் மனு ஆகியோர் முதன்மைக் கதாபாத்திரத்தில் நடிப்பதற்கு ஒப்பந்தம் செய்யப்பட்டு முதன்மை புகைப்படமும் எடுக்கப்பட்டது. பின்னர் சில பிரச்சனை காரணமாக தொடரின் பெயர் இளவரசி என்று பெயர் மாற்றம் பெற்று நடிகை சந்தோஷி என்பவர் கதாநாயகியாக நடித்தார்.

## மொழி மாற்றம்
இந்த தொடர் தெலுங்கு யில் 'ஈஸ்வரி' என்ற பெயரில் மொழி மாற்றம் செய்யப்பட்டு 12 ஜூலை 2013 ஆம் ஆண்டு முதல் ஒளிபரப்பானது.

## விருதுகள் மற்றும் பரிந்துரைகள்

## சர்வதேச ஒளிபரப்பு
* இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
* இந்த தொடரின் அத்தியாயங்கள் ராடான் தொலைக்காட்சி என்ற யூடியூப் இணையம் அலைவரிசை மூலமாகவும் பார்க்க முடியும்.
* இந்த தொடர் இலங்கையில் உள்ள தமிழ் தொலைக்காட்சி சேவையான சக்தி தொலைக்காட்சியிலும் மற்றும் லண்டனில் உள்ள ஐபிசி தமிழ் தொலைக்காட்சியிலும் ஒளிபரப்பானது.

## மேற்கோள்கள்

## வெளி இணைப்புகள்
* 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2010 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2014 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பைரவி ஆவிகளுக்குப் பிரியமானவள் (தொலைக்காட்சி நாடகத் தொடர்)

**பைரவி ஆவிகளுக்கு பிரியமானவள்** என்பது ஞாயிறு தோறும் இரவு 10 மணிக்கு சன் தொலைக்காட்சியில் ஒளிபரப்பான சூப்பர்நேச்சுரல் த்ரில்லர் தொடர் ஆகும்.. இந்த தொடரை சரிகம நிறுவனம் தயாரித்துள்ளது.

இந்த தொடரில் முதலில்  கதாநாயகியாக நடித்திருப்பவர் சுந்தரா டிராவல்ஸ் திரைப்படத்தின் மூலம் அறிமுகமான ராதா. அதன் பிறகு சுஜிதாவும், பிரிந்தா தாஸ் மற்றும் மஹாலக்ஷ்மி கதாநாயகியின் நடித்துள்ளனர். அம்மாவாக பெரியதிரையின் முன்னாள் நடிகை ஊர்வசி நடித்துள்ளார்.
## கதைக் கரு
ஆவிகளைக் காணக்கூடிய தெரியும் அபூர்வ சக்தி கொண்ட இத்தொடரின் கதாநாயகி, அந்த ஆவிகளின் பிரச்சனையை தீர்த்து வைக்கும் நிகழ்ச்சிகளே இத்தொடரின் கதை.

## நடிகர்கள்
* ராதா / சுஜிதா / பிரிந்தா தாஸ் / மஹாலக்ஷ்மி - பைரவி
* ஊர்வசி
*ஸ்ரீ குமார்

## இவற்றை பார்க்க
* சன் தொலைக்காட்சி நாடகத் தொடர்கள் பட்டியல்
## வெளி இணைப்புகள்
* Official Website 
* Sun TV on YouTube
* Vikatan TV on YouTube
* Sun TV Network 
* Sun Group 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் திகில் புனைவு தொலைக்காட்சி தொடர்கள்
பகுப்பு:தமிழ் மர்ம தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2012 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2017 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
மகாராஜாவின் கல்லூரி, எர்ணாகுளம்

**மகாராஜாவின் கல்லூரி** (The Maharaja's College) இந்தியாவின் கேரளா மாநிலத்தில் எர்ணாகுளத்தில் அமைந்துள்ளது. இது கொச்சி நகரின் மையப்பகுதியில் அமைந்துள்ளது. 1875-ல்  இது பள்ளிக்கூடமாக இருந்தது கல்லூரியாக உயர்த்தப்பட்டது. இக்கல்லூரியானது 25 ஏக்கர் பரப்பளவில் அமைந்துள்ளது. இது வேம்பநாடு ஏரிக்கரையில் அமைந்துள்ளது. இக்கல்லூரியில் 135 வருடங்கள் பழமையான நூலகம் 1,00,000- திற்கும் அதிகமான புத்தகங்களுடன் அமைந்துள்ளது. இக்கல்லூரியில் 19 துறைகள் உள்ளன. இக்கல்லூரி மழைய மற்றும் நவீனக் கட்டிடக்கலையுடன் அமைந்துள்ளது.

பகுப்பு:கேரள கலை மற்றும் அறிவியல் கல்லூரிகள்
மகாராஜாவின் கல்லூரி, மைசூர்

**மகாராஜாவின் கல்லூரி,**. இந்தியாவின் கர்நாடகம் மாநிலத்தில் மைசூர் நகரில் அமைந்துள்ளது. இக்கல்லூரி 1889 ஆம் ஆண்டு மைசூர் பல்கலைக்கழகத்துடன் இணைக்கப்பட்டது. இது முதலில் ஆங்கிலப் பள்ளியாக *மஹாராஜா பாடசாலை* என்ற பெயரில் மைசூர் மஹாராஜாவால் 1833-ல் ஆரம்பிக்கப்பட்டது. 1868-ல் மஹாராஜாவின் மரணத்திற்குப் பின் மைசூர் அரசின் பொறுப்பில் வந்தது. 1879-ல் இக் கல்லூரி சென்னைப் பல்கலைக்கழகத்துடன் இணைக்கப்பட்டது. பின்னர் 1894-ல் முதல்நிலைக் கல்லூரியாக தரம் உயர்த்தப்பட்டது. அச் சமயம், கட்டுமானத்திற்கு 9.41 லட்ச இந்திய ரூபாய் செலவளிக்கப்பட்டது. மைசூர் பல்கலைக் கழகத்துடன் இணைக்கப்பட்டுள்ள இக்கல்லூரியில் 5 துறைகள் உள்ளன.

பகுப்பு:இந்தியக் கல்லூரிகள்
எச்டி 209458

**எச்டி 209458** (*HD 209458*) என்பது பெகாசசு என்ற விண்மீன் குழுவில் உள்ள ஒரு 8வது பரிமாண விண்மீன் ஆகும். இது நமது சூரியனை ஒத்ததும், மஞ்சள் குறு விண்மீன் (விண்மீன் வகைப்பாடு G0&nbsp;V) வகையைச் சேர்ந்ததும் ஆகும். இது கிட்டத்தட்ட 150 ஒளியாண்டுகள் தூரத்தில் அமைந்துள்ளதால், சாதாரணமாக இதனை நாம் காண முடியாது. ஆனாலும் ஒரு சிறந்த இருகண் நோக்கி அல்லது சிறிய தொலைநோக்கியூடாக இதனை அவதானிக்கலாம்.

1999 ஆம் ஆண்டில் இந்த விண்மீனை சுற்றிவரும் புறக்கோள் ஒன்று கண்டுபிடிக்கப்பட்டது. இக்கண்டுபிடிப்பை அடுத்து இப்புறக்கோள் தனது விண்மீனைக் கடக்கும் நிகழ்வு அவதானிக்கப்பட்டது. புறக்கோள் ஒன்றின் கண்டுபிடிக்கப்பட்டது இதுவே முதற் தடவையாகும். இப்புறக்கோளுக்கு *[[எச்டி 209458 பி]]* எனப் பெயரிடப்பட்டது.

கோள் இவ்விண்மீனைக் கடப்பதால் விண்மீனின் ஒளிர்வு 3.5 நாட்களுக்கு ஒரு தடவை 2% இனால் குறைவது அவதானிக்கப்பட்டது. இதன் மாறுபடும் விண்மீன் பெயரீடு **வி376 பெகாசி** (*V376&nbsp;Pegasi*) எனத் தரப்பட்டது.

## கோள் தொகுதி

## மேற்கோள்கள்

## வெளி இணைப்புகள்
* 

பகுப்பு:விண்மீன்கள்
பகுப்பு:பெகாசசு விண்மீன் குழு
அமைப்பியல் திறனாய்வு

**அமைப்பியல் திறனாய்வு** என்பது, அமைப்பியக் கோட்பாடுகளை அடிப்படையாகக் கொண்ட திறனாய்வு ஆகும். ஆய்வுக்கு எடுத்துக்கொள்ளும் எந்தப் பொருளையும், தனக்குள் பல உறுப்புகளைக் கொண்டதும், குறிப்பிட்ட ஓர் ஒழுங்கமைவுடம் கூடியதுமான ஒரு அமைப்பாக அமைப்பியல் காணுகிறது. இந்த அமைப்பின் பகுதிகளாக இருக்கும் ஒவ்வொரு கூறும் தமக்கெனச் சிறப்பான செயற்பாடுகளைக் கொண்டுள்ளது. இச்செயற்பாடுகளூடாகவே அக்கூறுகள் முழுமையுடன் இணைந்துள்ளன. குறிப்பிட்ட அமைப்பொன்றின் பண்புகள் அல்லது கூறுகளை அமைப்புக்கு வெளியில் இருந்து ஆராயக் கூடாது, அதன் உள்ளிருந்தே ஆராய வேண்டும் என்பதே அமைப்பியல் ஆய்வு முறையின் முக்கியமான அம்சம்.

## குறிப்புகள்

## உசாத்துணைகள்
* பஞ்சாங்கம், க., *இலக்கியமும் திறனாய்வுக் கோட்பாடுகளும்*, அன்னம், தஞ்சாவூர், 2011.
* நடராசன், தி. சு., *திறனாய்வுக் கலை*, நியூ செஞ்சுரி புக் ஹவுஸ் (பி) லிட், சென்னை, 2009 (ஏழாம் பதிப்பு).

## இவற்றையும் பார்க்கவும்
* திறனாய்வுக் கோட்பாடுகளின் பட்டியல்‎‎
* பின் அமைப்பியத் திறனாய்வு

பகுப்பு:திறனாய்வு
பாசமலர் (தொலைக்காட்சித் தொடர்)

**பாசமலர்** ஹோம் மூவி மேக்கர்ஸ் தயாரிப்பில் அழகர் இயக்கத்தில் (திங்கள் முதல் சனி வரை) மாலை 6:30 மணிக்கு மறுஒளிபரப்பு காலை 9:00 மணிக்கும் சன் தொலைக்காட்சியில் ஒளிபரப்பான ஒரு நெடுந்தொடர்.

## கதைச் சுருக்கம்
ஒரு அண்ணன் மற்றும் அவரது இரண்டு இளைய சகோதரிகளுக்கிடையே உள்ள பாசத்தினை விளக்கும் நிகழ்ச்சிகளைக் கொண்ட தொடர்.

## நடிகர்கள்
* ஸ்டாலின்
* தேவிபிரியா
* பிரியங்கா

## இவற்றை பார்க்க
* சன் தொலைக்காட்சி நாடகத் தொடர்கள் பட்டியல்

## வெளி இணைப்புகள்
* Official Website 
* Sun TV on YouTube
* Vikatan TV on YouTube
* Sun TV Network 
* Sun Group 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2016 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பெகாசசு (விண்மீன் குழு)

**பெகாசசு** (*Pegasus*, **பெகாசஸ்**) என்பது வடக்கு வானில் உள்ள ஒரு விண்மீன் குழாம் ஆகும். கிரேக்கத் தொன்மவியலில் பெகாசசு என்ற இறக்கைகளுடன் கூடிய குதிரையின் பெயர் இவ்விண்மீன் குழுவிற்கு சூட்டப்பட்டது. இரண்டாம் நூற்றாண்டில் வாழ்ந்த வானியலாளர் தொலெமி வகைப்படுத்திய 48 விண்மீன் குழாம்களில் இதுவும் ஒன்றாகும். இதுவரை கண்டுபிடிக்கப்பட்டுள்ள 88 விண்மீன் குழுக்களில் இதுவும் ஒன்று.

thumb|left|300px|வெறும் கண்களில் தெரியும் பெகாசசு விண்மீன் குழு.
## விண்மீன்கள்
இவ்விண்மீன் குழுவில் α பெகாசி, β பெகாசி, γ பெகாசி, ஆகியவற்றுடன் α அந்திரொமேடா ஆகியன இணைந்து பெரும் *பெகாசசு சதுக்கம்*' என்ற பெயரில் அழைக்கப்படும் பெரும் விண்மீன் கூட்டம் ஒன்றை அமைக்கின்றன.

பெகாசசு விண்மீன் குழாமில் உள்ள 51 பெகாசி என்பதே புறக்கோள் ஒன்றைக் கொண்டிருக்கக்கூடிய சூரியனைப் போன்ற விண்மீன்களில் முதற்தடவையாகக் கண்டுபிடிக்கப்பட்டடாகும்.

ஐகே பெகாசி என்பது மிகக்கிட்டவான மீயொளிர் விண்மீன் வெடிப்புள்ள விண்மீன் ஆகும்.

இவ்விண்மீன் குழுவில் உள்ள எச்டி 209458 பி என்ற புறக்கோளில் சூரியக் குடும்பத்திற்கு வெளியே உள்ள நீராவி இருக்கக்கூடிய வளிமண்டலத்தைக் கொண்ட முதலாவது கோள் என அறியப்பட்டுள்ளது.

பெகாசசில் உள்ள எச்ஆர் 8799 என்ற விண்மீனைச் சுற்றிவரும் புறக்கோள்களே முதற் தடவையாகப் படம் பிடிக்கப்பட்ட புறக்கோள்கள் ஆகும்.

## விண்மீன்கள்ன் பெயர்கள்

## மேற்கோள்கள்

## வெளி இணைப்புகள்

* The Deep Photographic Guide to the Constellations: Pegasus
*Star Tales&nbsp;– Pegasus
*Pegasus Constellation at Constellation Guide

பகுப்பு:பெகாசசு விண்மீன் குழு
பகுப்பு:விண்மீன் குழாம்கள்
அன்னை மாதம்மாள் ஷீலா பொறியியல் கல்லூரி

**அன்னை மாதம்மாள் ஷீலா பொறியியற் கல்லூரி** (Annai Mathammal Sheela Engineering College) நாமக்கல் மாவட்டம் எருமைப்பட்டி அருகே உள்ளது. இது நாமக்கலிருந்து 15 கிலோ மீட்டர் தொலைவில் உள்ளது. இது 1996ல் துவங்கப்பட்டது. இது கொல்லிமலையின் பின்புலத்தில் நாமக்கல் துறையூர் நெடுஞ்சாலையில் அமைந்துள்ளது. இது மறைந்த பழனியப்பா தேவசகாயம் மற்றும்  மாதம்மாள் ஷீலாவால்  துவங்கப்பட்டது. இது கிறித்துவ சிறுபான்மையினர் கல்வி நிறுவனங்கள் என்ற வகைப்பாட்டின் கீழ் அமைகிறது.

## படிப்புகள்
இளநிலை:
*கணிப்பொறியியல்
*மின்னியல், தொலைத்தொடர்பியல்
*மின்னணுவியல்
*இயந்திரப் பொறியியல்
*கட்டிடக் கலை
*தகவல் தொழில்நுட்பம்

முதுநிலை:
*எம் பி ஏ - முதுகலை வணிக நிர்வாகம்
*எம் சி ஏ - கணினிப் பயன்பாடுகள்
*எம்.இ. - கம்ப்யூட்டர் அறிவியல் மற்றும் பொறியியல்.
*எம்.இ. - பவர் மின்னணுவியல் & இயக்கிகள்
*எம்.இ. - பிரயோக மின்னணுவியல்
*எம்.இ. - எம்பெடட் சிஸ்டம்ஸ்
*எம்.இ. - கேட் / கேம்
*எம்.இ. - தொழில்துறை பாதுகாப்பு & பொறியியல்
*எம்.இ. - கட்டமைப்பு பொறியியல்
*எம். டெக்- தகவல் தொழில்நுட்பம்

## வசதிகள்
*நூலகம்
மாணவர்கள் நலனுக்காக ஆராய்ச்சி வெளியீடுகள், பயனுள்ள ஆன்லைன் ஜர்னல்ஸ், 87 தேசிய, 16 சர்வதேச மற்றும் 29 இதழ்கள்,13465 தொகுதிகள் மற்றும் 4273 தலைப்புகள், 725 குறுவட்டுகளை கொண்டுள்ளது.

*வளாகத் தேர்வுகள்
மாணவர்கள் பயனுள்ள தற்குறிப்பு தயார் பயிற்சி மற்றும் நல்லொழுக்கத் திறன்கள் அபிவிருத்தி செய்ய தனியாக ஒரு வேலை வாய்ப்பு மற்றும் பயிற்சி துறை உள்ளது.

*விளையாட்டு அரங்கம்
கூடை பந்து, கரப்பந்தாட்டம், யோகா கிளப் போன்ற உட்புற மற்றும் வெளிப்புற விளையாட்டுகள் விளையாட விசாலமான இடவசதிகள் உள்ளன.

## சான்றுகள்

## வெளியிணைப்புகள்

அன்னை மாதம்மாள் ஷீலா பொறியியற் கல்லூரியின் இணையதளம்

பகுப்பு:தமிழ்நாட்டுப் பொறியியல் கல்லூரிகள்
பகுப்பு:சிறுபான்மையினர் அமைப்புகள்
பகுப்பு:நாமக்கல் மாவட்ட பல்கலைக்கழகங்களும் கல்லூரிகளும்
பகுப்பு:அண்ணா பல்கலைக்கழக இணைவுக்கல்லூரிகள்
டி. எஸ். முத்தய்யா

**டி. எஸ். முத்தய்யா**, தொடக்க கால மலையாளத் திரையுலகில் நடித்தவர்.

## வாழ்க்கைக் குறிப்பு
முத்தய்யா பிள்ளை, 1923 ல் கொச்சியில் பிறந்தார்.. 
கேரளத்தின் பெரிய ஆங்கில நாளேடான கொச்சின் ஆர்கஸ், இதழின் உரிமையாளர், டி. எஸ். சச்சிதானந்தன், இவரின் தந்தை.
முத்தய்யா பிள்ளை 1992 ல் 69ஆம் வயதில் இறந்தார்.

## திரைப்படங்கள்
*மருமகள்(1952)
*அவகாசி(1953)
*திரமால (1954)
*பால்யகால சகி(1954)
*சி.ஐ.டி(1955)
*பாடாத்த பைங்கிளி(1957)
*கண்டம்பச்ச கோட்டு(1961)
*பாக்ய ஜாதகம்(1962)
*இருட்டின்றெ ஆத்மாவ்
*அக்னிபுத்ரி
*உத்யோகஸ்த
*அன்வேஷிச்சு கண்டெத்தியில்ல
*நாடன் பெண்ணு 
*சந்திரகாந்தம்
*சட்டம்பி கல்யாணீ
*திருவோணம்

ஏறத்தாழ ஐம்பது தமிழ்‌ திரைப்படங்களில் நடித்துள்ளார்.

## இயக்கம்
* சித்ரமேள
* பல்லாத்த பஹயன் (1969)

## அவலம்பம்

பகுப்பு:1923 பிறப்புகள்
பகுப்பு:1992 இறப்புகள்
பகுப்பு:மலையாளத் திரைப்பட நடிகர்கள்
பகுப்பு:மலையாளத் திரைப்பட இயக்குநர்கள்
பகுப்பு:தமிழ்த் திரைப்பட நடிகர்கள்
சத்யன் (தமிழ் நடிகர்)

::இதே பெயரைக் கொண்ட மலையாள நடிகரைப் பற்றி அறிய, சத்யன் கட்டுரையைப் பார்க்கவும்.

**சத்யன்** தமிழ்த் திரைப்பட நடிகர் ஆவார். இவர் நகைச்சுவை வேடங்களில் நடித்துள்ளார். திரைப்படத் தயாரிப்பாளர்  சிவக்குமாரின் ஒரே மகனாவார். திரைப்பட நடிகர் சத்தியராஜ் இவரின் மாமா ஆவார்.

## திரைப்படங்கள்
* துப்பாக்கி
* சிவா மனசுல சக்தி
* ஆதவன்
* நண்பன்
*புலி
* ராஜா ராணி
* தீராத விளையாட்டு பிள்ளை
* வாத்தியார்
* மாயாவி
* ஒன்பதில குரு
* நவீன சரசுவதி சபதம்
* இளையவன்
* அருள்
* கண்ணா உன்னை தேடுகிறேன்
* ஆதவன்

## மேற்கோள்கள்

## வெளி இணைப்புகள்
* 

பகுப்பு:1975 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:கோயம்புத்தூர் மாவட்ட மக்கள்
பகுப்பு:தமிழ்நாட்டுத் திரைப்பட நடிகர்கள்
பத்ம விருதுகள்

இந்திய அரசு 1954ஆம் ஆண்டிலிருந்து தம் குடிமக்களில் பெரும் சாதனைகள் புரிந்தவர்களுக்கு பாரத ரத்னா விருது வழங்கி வருகிறது. அதுதான் இந்தியாவில் வழங்கப்படும் விருதுகளில் உயரிய விருது. அதற்கு அடுத்த நிலையிலான விருதுகள் பத்ம விபூசண், பத்ம பூசண், பத்மஸ்ரீ ஆகியவை. இவற்றை **பத்ம விருதுகள்** என்று சொல்வது வழக்கம். இவை குடிமுறை சார்ந்தவர்களுக்கான விருதுகள். அரசியல், சமூகம், நிர்வாகம், கலை, கலாசாரம், இசை, நடனம், சினிமா, நாடகம், ஓவியம், சிற்பம், சட்டம், நீதி, பொது சேவை சமூக நலம் போன்ற பல்வேறு துறைகளில் சிறந்த முறையில் பணியாற்றியவர்களைக் கண்டறிந்து ஆண்டுதோறும் இவ்விருதுகள் வழங்கப்படுகின்றன.பாரத ரத்னா உள்ளிட்ட பத்ம விருதுகளுக்கு, பணம் எதுவும் கிடையாது. பட்டம் மாதிரி இவற்றை பெயரோடு சேர்த்துக்கொண்டு விளம்பரப்படுத்திக் கொள்ளக்கூடாது. ஜனாதிபதி மாளிகையில் சிறப்பான விழா நடத்தி அரசு இவ்விருதை வழங்குகிறது.

## மேற்கோள்கள்

பகுப்பு:இந்தியாவின் உயரிய விருதுகள்
பதினைந்தாம் பெனடிக்ட் (திருத்தந்தை)

**திருத்தந்தை பதினைந்தாம் பெனடிக்ட்** (; 21 நவம்பர் 1854 – 22 ஜனவரி 1922, இயற்பெயர்: **ஜாக்கொமோ பவுலோ ஜொவான்னி பத்திஸ்தா தெல்லா கியேசா**) என்பவர் கத்தோலிக்க திருச்சபையின் திருத்தந்தையாக 3 செப்டம்பர் 1914 முதல் 1922இல் தனது இறப்புவரை இருந்தவர் ஆவார். இவரின் ஆட்சிக்காலம் முதல் உலகப் போரின் அரசியல், சமுதாயம் மற்றும் மனித நேய விளைவுகளின் தாக்கத்துக்கு உட்பட்டிருந்தது.

1914இல் ஐரோப்பிய நாகரிகத்தின் தற்கொலை என அழைக்கப்பட்ட முதல் உலகப் போர் துவங்கி சில மாதங்களில் இவர் திருத்தந்தையாக தேர்வுசெய்யப்படார். இப்போரின் தாக்கங்களை தடுப்பதே இவரின் பெரும் பணியாக அமைந்திருந்தது. இப்போரில் திருப்பீடம் எப்பக்கத்தையும் சாராது நடுநிலைவகிக்கும் என அறிவித்தார். 1916 மற்றும் 1917இல் இவர் அமைதி பேச்சுக்கு அழைப்பு விடுத்தார். சீர்திருத்தத் திருச்சபையினர் அதிகம் இருக்கும் செருமனி இதனை ஏற்கவில்லை. பிரெஞ்சுக்காரர்கள் இது தங்களுக்கு எதிரான முயற்சியாக கண்டனர். அமைதி முயற்சிகள் தோல்வியுற்றதால் இவர் போரின் பாதிப்பினை குறைக்க முனைந்தார். உணவு போன்ற அவசிய பொருட்களை ஐரோப்பாவுக்கு கொடையாக அளித்தார். இவர் போர்க் கைதிகளை சிறையிலேயே சந்தித்தார்.

போருக்குப்பின்பு பிரான்சு மற்றும் இத்தாலியோடு உறவினை வளுபடுத்த முயன்றார். 1917இல் திருத்தந்தை பத்தாம் பயஸினால் வெளியிடப்பட்ட திருச்சபைச் சட்டத் தொகுப்பினை திருத்தி வெளியிட்டார். இது இறையழ்ழைத்தலை தூண்டியது என்பர். முதல் உலகப் போரினால் மறைபரப்பு பணிகள் பெரிது பாதிப்படைந்ததை உணர்ந்து இவர் மறைபரப்பில் சீர்திருத்தங்கள் கொணர்தல் உட்பட பலவற்றை எடுத்தியம்பும் *Maximum Illud* என்னும் அப்போஸ்தலிக்க சுற்றுமடலை எழுதினார்.

இவரின் ஆட்சியின் இறுதி காலம் சோவியத் உரசிய புரட்சியின் விளைவாக கத்தோலிக்க திருச்சபை துன்புறுத்தப்பட்டதாலும், புரட்சியினை தொடர்ந்து வந்த பஞ்சத்தாலும் நிறைந்திருந்தது.

இவர் தூய கன்னி மரியாவிடம் அதிகம் பக்தி கொண்டவர். மரியா *எல்லா இறையருளுக்கும் பரிந்துரையாளர்* (Mary Mediator of all Graces) என்னும் கோட்பாட்டை இவர் ஆமோதித்தார். அப்பெயரில் மரியாவுக்கு விழா ஒன்றை ஏற்படுத்தினார்.

இவர் ஏழுவருடம் திருத்தந்தையாக பணியாற்றியப்பின்பு 22 ஜனவரி 1922 நுரையீரல் அழற்சியினால் இறந்தார். புனித பேதுரு பேராலயத்தில் அடக்கம் இவர் அடக்கம் செய்யப்பட்டுள்ளார்.

## மேற்கோள்கள்


பகுப்பு:1854 பிறப்புகள்
பகுப்பு:1922 இறப்புகள்
பகுப்பு:திருத்தந்தையர்கள்
பகுப்பு:இத்தாலிய திருத்தந்தையர்கள்
பகுப்பு:புனித பேதுரு பேராலய கல்லறைகள்
ஒனகே ஒபவ்வா

**ஒனகே ஒபவ்வா** (*Onake Obavva*, *உலக்கை ஒபவ்வா*; கன்னடம்:ಓಬವ್ವ) என்பவர் 18ம் நூற்றாண்டைச் சேர்ந்த சித்ரதுர்கா பெண்மணி. சித்ரதுர்கா கோட்டைக் காவலாளி ஒருவரின் மனைவியான இவர், தந்திரமாக கோட்டைக்குள் நுழைய முற்பட்ட ஐதர் அலியின் படைவீரர்களைத் தனி ஒரு பெண்மணியாக நின்று தடுத்ததன் காரணமாக, கர்நாடகாவின் மிகவும் மதிக்கத்தக்க வீரப் பெண்மணிகளுள் ஒருவராக மதிக்கப்படுகின்றார். எதிரி வீரர்களைத் தாக்க இவர் உலக்கையை பயன்படுத்தியதால் ஒபவ்வா எனும் இவரின் பெயர் ஒனகே ஒபவ்வா (*ஒனகே* - உலக்கை) என வழங்கலாயிற்று.

## பின்னணி

18ம் நூற்றாண்டின் மத்தியில் சித்ரதுர்கா, மதகரி நாயக்கர் என்பரால் ஆளப்பட்டது. இவருடைய கோட்டைக் காவளாளி ஒருவரின் மனைவிதான் ஒபவ்வா. 1779ல் மைசூரைத் தலைநகராக கொண்டு ஆண்டுவந்த ஐதர் அலியின் படைகள் இந்தக் கோட்டையை முற்றுகையிட்டன. குன்றின் மீது அமைந்திருந்த இந்த கோட்டையின் உள்ளே நுழைய சிரமப்பட்ட ஐதரின் படைகள், அதில் இருந்த ஒரு சிறு பிளவைப் பயன்படுத்தி உள்ளே நுழைய முடிவெடுத்தன. பிளவு மிகவும் சிறியதாகவும் ஒரு நேரத்தில் ஒருவர் மட்டுமே நுழையும் வண்ணமும் இருந்தது. இருப்பினும் வேறு வழி இல்லாததால் அதையே பயன்படுத்த ஐதரின் படைகள் தயராகின. அதே நேரத்தில், அந்த பிளவில் இருந்த ஆபத்தை உணர்ந்த மதகரி நாயக்கரும், அதன் அருகே காவலுக்கு ஒபவ்வாவின் கணவரை நியமித்தார்.

குறிப்பிட்ட நாளில் மதிய உணவுக்காகத் தனது வீட்டுக்கு வந்த ஒபவ்வாவின் கணவர், தண்ணீர் எடுத்துவருவதற்குத் தனது மனைவியைப் பணித்தார். பிளவின் அருகே இருந்த குட்டையில் தண்ணீர் பிடிக்க வந்த ஒபவ்வா, பிளவில் இருந்து எதிரியின் படைகள் கோட்டைக்குள் நுழைய முற்படுவதைக் கண்டார். தொடர்ந்து அருகில் எவரும் இல்லாத்தால், தனது கையில் இருந்த உலக்கையை வைத்து பிளவின் வழியாக வெளியேற முயன்ற முதல் வீரனைத் தலையில் அடித்துக் கொன்றார். மேலும் தொடர்ந்து வரும் வீரர்கள் அறியாத வண்ணம் இறந்த அந்த உடலை அருகில் இருக்கும் பள்ளத்தில் தள்ளிவிட்டார். இதேபோல தொடர்ந்து வந்த வீர்ர்கள் அனைவரும் ஒபாவ்வாவினால் கொல்லப்பட்டனர். மதிய உணவை முடித்துவிட்டு தனது பணிக்குத் திரும்பிய கணவர், கையில் இரத்தம் சொட்டும் உலக்கையுடன் ஒபவ்வா நிற்பதையும், கீழே எதிரி வீரர்களின் உடல்கள் கிடப்பதையும் கண்டார். நிலைமையை உணர்ந்த கணவர், உடனடியாக மற்ற வீரர்களை எச்சரிக்கை செய்து அபாயச் சங்கை ஊதினார். இதையடுத்து பிளவின் அருகே கூடிய மதகரி நாயக்கரின் படைகள், பிளவின் உள்ளே இருந்த மற்ற எதிரி வீரர்களையும் கொலை செய்தனர். இப்படியாக ஐதர் அலியின் கோட்டைப் பிரவேசம் தடுத்து நிறுத்தப்பட்டது. இருப்பினும் சம்பவம் நடந்த அதே நாளில் ஒனகே ஒபவ்வாவும் மரணமடைந்தார். இவரின் மரணம் குறித்து, எதிரி வீரர்களால் கொல்லப்பட்டார் எனவும் அதிர்ச்சியில் இறந்தார் எனவும் இருவேறு கருத்துக்கள் நிலவுகின்றன.

## அங்கீகாரம்
இவரின் தைரியம் காரணமாக, இவர் கர்நாடகாவின் வீரப் பெண்மணி என அழைக்கப்படுகின்றார். சித்ரதுர்கா கோட்டையில் ஐதர் அலி வீரர்கள் நுழைய முற்பட்ட பிளவு, இவரின் பெயரால் *ஒனகே ஒபவ்வா கிண்டி* (*கிண்டி* - துளை) என அழைக்கப்படுகின்றது. மேலும் சித்ரதுர்காவில் உள்ள அரசு விளையாட்டு மைதானத்துக்கு இவரின் பெயர் வைக்கப்பட்டுள்ளது.

## மேற்கோள்கள்


பகுப்பு:கன்னடப் பெண்கள்
பகுப்பு:வரலாற்றில் பெண்கள்
பகுப்பு:சித்ரதுர்கா மாவட்ட மக்கள்
சோசலிசக் குடியரசு

**சோசலிசக் குடியரசு** அல்லது **சமதர்மக் குடியரசு** (*'socialist state* அல்லது *socialist republic*), என்பது சமத்துவ சமூகம் ஒன்றைக் கட்டியெழுப்பும் பொருட்டு அரசமைப்புச் சட்டப்படி நடத்தப்படும் ஓர் அரசு ஆகும். ஒரு தனிப்பட்ட நாட்டில் கம்யூனிசப் புரட்சிக்குப் பிறகு அமையும் அரசு, சோசலிசக் குடியரசாக இருக்கும் என கார்ல் மார்க்ஸ் வரையறுக்கிறார். சோசலிசம் அல்லது சமதர்மம் என்ற சொல்லாட்சி, மார்க்சின் காலத்துக்கு முன்பிருந்தே புழக்கத்தில் இருக்கிறது. உழைப்பிற்கேற்ற ஊதியம் அனைவருக்கும் வழங்கும் சமூகத்தை சோசலிச சமூகம் என அழைக்கின்றனர். இதனை லட்சியமாகக் கொண்டு, அதற்கான முயற்சியில் தன்னை ஈடுபடுத்திக் கொள்ளும் குடியரசுகளே சோசலிசக் குடியரசுகளாகும்.

## வரலாறு
சோவியத் ஒன்றியம் உலகின் முதல் சோசலிச குடியரசாக இருப்பினும், 1871 ஆம் ஆண்டு, மார்ச் மாதத்தின் மத்தியில், பிரெஞ்சு நாட்டில் அமைந்த பாரிஸ் கம்யூன் சோசலிச குடியரசுக்கான பண்பு நலன்களைக் கொண்டிருந்தது. இந்த அரசு மே 28, 1871 இல் கலைக்கப்பட்டது. 

## இன்றைய சோசலிச குடியரசுகள்
# சீன மக்கள் குடியரசு  
# கியூபா குடியரசு
# வட கொரிய ஜனநாயக மக்கள் குடியரசு
# வியட்நாம் சமத்து‍வ குடியரசு
ஆகிய நாடுகள் சமகால சோசலிச குடியரசுகளாக அறியப்படுகின்றன.

## ஆதாரங்கள்

பகுப்பு:சமூகவுடமை
சுதர்சனம் நாயுடு

**சுதர்சனம் நாயுடு**, தமிழ்நாட்டு அரசியல்வாதி ஆவார். இவர் ஆவடி சட்டமன்றத் தொகுதியில் போட்டியிட்டு வென்றவர். இவர் சகுந்தலா அம்மாள் பொறியியற் கல்லூரியை நிறுவினார். 2010 ஆம் ஆண்டு, ஜூலை மாதம் இறந்தார்.

## சான்றுகள்

பகுப்பு:2010 இறப்புகள்
பகுப்பு:காங்கிரசு அரசியல்வாதிகள்
பகுப்பு:தமிழக சட்டசபை உறுப்பினர்கள்
அரவிந்த் சிதம்பரம்

**அரவிந்த் சிதம்பரம்** (*Aravindh Chithambaram*, பிறப்பு:11 செப்டம்பர் 1999) இந்திய சதுரங்க கிராண்ட்மாஸ்டர் ஆவார். இவர் 2018 மற்றும் 2019 இல் இரண்டு முறை இந்திய சதுரங்க வாகையாளாராவார்.

## தனிப்பட்ட வாழ்க்கை
அரவிந்த் 1999ஆம் ஆண்டு திருநகரில் பிறந்தார். இவரின் மூன்று வயதில் இவரின் தந்தை இறந்தார். அரவிந்த் சிதம்பரத்தின் தாயார் குடும்பத்தை பராமரிக்க ஆயுள் காப்பீட்டு நிறுவன முகவராக பணியாற்றினார். அரவிந்த் தொடர்ந்து மற்ற சிறுவர்களுடன் துடுப்பாட்டம்  விளையாடியதால், இவரை வீட்டிற்குள் வைத்திருக்க அவரது தாத்தா இவருக்கு ஏழு வயதில் சதுரங்கம் கற்றுத் தந்தார்.

## சதுரங்க வாழ்க்கை
அரவிந்த் 12 வயதில் 19 வயதிற்கு உட்பட்டோருக்கான இந்திய சதுரங்க வாகையாளாரானார். இவர் 14 வயதிற்கு உட்பட்டோருக்கான உலக சதுரங்க விளையாட்டில் இரண்டாவது இடத்தைப் பெற்றார்.

2013 இல் சென்னை கிராண்ட்மாஸ்டர் சர்வதேச ஓபனில் 2728 ஈலோ செயல்திறன் மதிப்பீட்டு அளவில் விளையாடி , 9/11புள்ளிகள்  பெற்று,  தனது முதல் பெரிய போட்டியில் வென்றார். இந்தபோட்டியில்  நான்கு கிராண்ட்மாஸ்டர்கள் மற்றும் இரண்டு சர்வதேச மாஸ்டர்களை தோற்கடித்தார். இந்த முடிவு இவருக்கு முதல் கிராண்ட்மாஸ்டர் நெறியைப்பெற்றுத் தந்தது ; அந்த நேரத்தில் இவர் தனது சர்வதேச மாஸ்டர் விதிமுறைகளை அடையவில்லை.

அவர் 2014 இல் தனது சர்வதேச மாஸ்டர் பட்டத்தையும் 2015 இல் அவரது கிராண்ட்மாஸ்டர் பட்டத்தையும் பெற்றார்.

பெப்ரவரி 2018 இல், அவர் ஏரோஃப்ளாட் ஓபனில் பங்கேற்றார். 5/9 (+3–2 = 4) புள்ளிகள் பெற்று , தொண்ணூற்று இரண்டு போட்டியாளர்கள் பங்குபெற்ற இப்போட்டியில்  இருபத்தி ஆறாவது இடத்தைப் பெற்றார் .

## மேற்கோள்கள்

## குறிப்புகள்
* Aravindh Chithambaram player profile and games at Chessgames.com
* Aravindh Chithambaram rating card at FIDE

## வெளி இணைப்புகள்
* https://ratings.fide.com/profile/5072786

பகுப்பு:1999 பிறப்புகள்
பகுப்பு:வாழும் மக்கள்
பகுப்பு:இந்திய சதுரங்க வீரர்கள்
பகுப்பு:சதுரங்கப் பேராதன்கள்
நாதஸ்வரம் (தொலைக்காட்சித் தொடர்)

**நாதஸ்வரம்** சன் தொலைகாட்சியில் திங்கள் முதல் வெள்ளி வரை இரவு 7.30 மணிக்கு ஒளிபரப்பாகி வெற்றி பெற்ற மெகா தொடர் ஆகும். இந்தத் தொடரை திரு பிக்சர்ஸ் நிறுவனம் தயாரிக்க, திருமுருகன் எழுதி மற்றும் இயக்கியுள்ளார். த. ச. ப. கே. மௌலி, பூவிலங்கு மோகன், திருமுருகன், ஸ்ருதிகா உள்ளிட்ட பலர் நடித்துள்ளனர்.

இந்தத் தொடர் குடும்பக் கதையை மையமாக வைத்து காரைக்குடி நகரிலும், அதனைச் சுற்றியுள்ள கிராமங்களிலும் படமாக்கப்பட்டுள்ளது. இந்தத் தொடர் சன் குடும்பம் விருதுகள் உள்ளிட்ட பல விருதுகளை வென்றுள்ளது என்பது குறிப்பிடத்தக்கது.

## கதை சுருக்கம்
அண்ணன் தம்பி பாசம், மாமியார் மருமகள் பிரச்சினை, தங்கைகளின் பாரத்தை தாங்கும் அண்ணன் என குடும்ப உறவுகளை மையப்படுத்தி எடுக்கப்பட்டுள்ளது இந்த தொடர்.

## நடிகர்கள்
* த. ச. ப. கே. மௌலி -சொக்கலிங்கம்.
* திருமுருகன் -கோபி
* பூவிலங்கு மோகன் -மயில்வாகனன்.
* ஸ்ருதிகா -மலர்
* ஜெயந்தி நாராயணன் -மீனாட்சி
* தேனீ  சத்யபாமா -தெய்வானை

## விருதுகள் மற்றும் பரிந்துரைகள்

## இவற்றை பார்க்க
* சன் தொலைக்காட்சி நாடகத் தொடர்கள் பட்டியல்

## குறிப்புகள்
* சன் டிவி யூ ட்யுப்
* நாதஸ்வரம்-பார்க்க 

## வெளி இணைப்புகள்
* Official Website 
* Sun TV on YouTube
* Vikatan TV on YouTube
* Sun TV Network 
* Sun Group 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2010 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2015 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பஸ்தி மாவட்டம்

**பஸ்தி மாவட்டம் (Basti district)** (, ), இந்திய மாநிலமான உத்தரப் பிரதேசத்தில் உள்ள மாவட்டங்களில் ஒன்று. இதன் நிர்வாகத் தலைமையிடம் பஸ்தி நகரம் ஆகும். உள்ளூர் அளவில், பஸ்தி கோட்டத்திற்கு உட்பட்டது.

## மக்கள்தொகை
2011 ஆம் ஆண்டு மக்கள்தொகைக் கணக்கெடுப்பின்படி, இங்கு 2,461,056 மக்கள் வாழ்கின்றனர். பால் விகிதத்திலும் 1000 ஆண்களுக்கு தலா 959 பெண்கள் உள்ளனர். படிப்பறிவில் 69.69% மக்கள் உள்ளனர்.

### மொழிகள்
உள்ளூர் மொழிகளான அவாதியிலும், போச்புரியிலும் பேசிக்கொள்கின்றனர். இந்தியிலும் பேசுகின்றனர்.

## தாவரங்கள், விலங்குகள்
இங்கு இலுப்பை, குங்கிலியம், மூங்கில் மரங்கள் அதிகளவில் உள்ளன. நீலான், பன்றி (*[[காட்டுப்பன்றி]]*), ஓநாய் குள்ள நரி, நரி, குரங்கு (*[[செம்முகக் குரங்கு]]*), முள்ளம்பன்றி ஆகிய விலங்குகள் காணப்படுகின்றன.

## சான்றுகள்

* Basti District *[[The Imperial Gazetteer of India]]*, 1908, v. 7, *p.&nbsp;124-132*.

## இணைப்புகள்
* அரசின் தளம்
* அடிப்படைத் தகவல் 

பகுப்பு:உத்தரப் பிரதேசத்தில் உள்ள மாவட்டங்கள்
தம்பி ராமையா

**தம்பி ராமையா** என்பவர் தமிழகத் திரைப்படத்துறையின் நடிகரும் இயக்குநரும் ஆவார். வடிவேலு நடித்த *[[இந்திரலோகத்தில் நா. அழகப்பன்]]* என்னும் படத்தை இவர் இயக்கி உள்ளார். 
இவர் *கும்கி*, *கழுகு*, *தலைவா* ஆகிய திரைப்படங்களில் நடித்துள்ளார். *[[மைனா (திரைப்படம்)|மைனா]]* திரைப்படத்தில் இவரின் நடிப்புக்காக இவர் துணை நடிகருக்கான தேசிய விருதினை வென்றுள்ளார். இவர் பொதுவாக நகைச்சுவை வேடங்களில் நடிக்கிறார். இவர் பாடலாசிரியராகவும் பணியாற்றுகின்றார்.

## திரைத்துறையில்
தொடக்ககாலத்தில், உதவி இயக்குநராக பணிபுரிந்தார்.. முதலில், மலபார் போலிஸ் என்ற படத்தில் நடித்தார்.

## திரைப்படவியல்

### நடிகராக

### இயக்குநராக

### பாடகராக

## இயக்கியவை

## சான்றுகள்

பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:தமிழ்நாட்டுத் திரைப்பட இயக்குநர்கள்
நான் அவன் இல்லை 2

***நான் அவன் இல்லை 2*** (*Naan Avan Illai 2*) 2009ல் வெளிவந்த தமிழ்த் திரைப்படமாகும். இத்திரைப்படத்தினை செல்வா இயக்கியிருந்தார். இத்திரைப்படம் நான் அவனில்லை என்ற 2007ல் வெளிவந்த திரைப்படத்தின் தொடர்ச்சியாக வெளிவந்தது. ஜீவன், சங்கீதா, லட்சுமி ராய், சுவேதா மேனன்,ரச்சனா மயூரா, மயில்சாமி ஆகியோர் நடித்திருந்தனர். விஜய் ஆண்டனி இப்படத்திற்கு இசையமைத்திருந்தார்.

## கதாப்பாத்திரம்
* ஜீவன் - ஜோசப் பெர்ணான்டஸ் அண்ணாமலை, மகேஷ். அரவிந்த். பரத்
* சங்கீதா (நடிகை) - மீனாட்சி
* லட்சுமி ராய் - தீபா
* சுவேதா மேனன் - நிசா
* சுருதி பிரகாஸ் - சகி
* ரச்சனா மௌரியா - மரியா
* பைவ் ஸ்டார் கிருஷ்ணா மகாலட்சுமி கணவன்
* மயில்சாமி - அண்ணாமலை உதவியாளர்
* ராஜ்கபூர் - தீபாவின் சகோதரன்

## ஆதாரங்களும் மேற்கோள்களும்

பகுப்பு:இந்தியத் தமிழ்த் திரைப்படங்கள்
பகுப்பு:2009 தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பால்மர் தொடர்

அணுவியலில் **பால்மர் தொடர்** (*Balmer series*) அல்லது **பால்மர் கோடுகள்** (*Balmer lines*) எனப்படுவது ஐதரசன் நிறமாலை வரிசையில் காணப்படும் ஒரு நிறமாலைத் தொடர் வரிகள் ஆகும். பால்மர் தொடர்கள் 1885 ஆம் ஆண்டில் யொகான் பால்ம்பர் என்பவர் கண்டுபிடித்த பால்மர் சமன்பாட்டின் மூலம் கணிக்கப்படுகிறது.

## பால்மரின் சமன்பாடு
பால்மரின் சமன்பாடு உட்கவர்வு/உமிழ்வு அலைவரிகளின் அலைநீளத்தைக் கணிப்பதற்குப் பயன்படுத்தப்பட்டது. ஆரம்பத்தில் அது பின்வருமாறு தரப்பட்டது:

:\lambda\ = B\left(\frac{n^2}{n^2 - m^2}\right) = B\left(\frac{n^2}{n^2 - 2^2}\right)

இங்கு
:\lambda - அலைநீளம்.
:*B* - பால்மரின் மாறிலி, இதன் பெறுமானம் 3.6450682×10-7 மீ அல்லது 364.50682 nm.
:*m* = 2
:*n* - முழுவெண் (*n* > *m*)

பால்மரின் சமன்பாட்டை 1888 ஆம் ஆண்டில் யொகான்னசு ரிட்பர்க் என்ற இயற்பியலாளர் ஐதரசனின் அனைத்து நிலைமாற்றங்களுக்கும் பயன்படுத்தக்கூடியவாறு பொதுமைப் படுத்தினார்.

:\frac{1}{\lambda} = \frac{4}{B}\left(\frac{1}{2^2} - \frac{1}{n^2}\right) = R_\mathrm{H}\left(\frac{1}{2^2} - \frac{1}{n^2}\right) \quad \mathrm{for~} n=3,4,5,...

இங்கு
:λ, உட்கவர்வு/உமிழ்வு ஒளியின் அலைநீளம்
:*R*H - ஐதரசனின் ரிட்பர்க் மாறிலி.
பால்மரின் சமன்பாட்டில் ரிட்பர்க் மாறிலி 4/B ஆகும், இதன் பெறுமதி 4/(3.6450682*10^{-7} மீட்டர்) = 10,973,731.57 மீட்டர்−1.

மேலே குறிப்பிட சமன்பாட்டினை கொண்டு ஹைட்ரோஜனின் நிறமாலையின் அலைநீளத்தை கண்டுபிடிக்க பயன்படுத்தலாம். அவையாவன,

\frac{1}{\lambda_n}=\frac{4}{B}\Biggl(\frac{1}{1^2}-\frac{1}{n^2}\Biggr)                   
n =2,3,....  லிமன் தொடர்

\frac{1}{\lambda_n} =\frac{4}{B}\Biggl(\frac{1}{3^2}-\frac{1}{n^2}\Biggr)
n = 4,5,... பச்சென் தொடர்

\frac{1}{\lambda_n} =\frac{4}{B}\Biggl(\frac{1}{4^2}-\frac{1}{n^2}\Biggr)
n = 5,6,... ப்ரக்கெட் தொடர்

தனித்தனியாக அல்லாமல் ஒரே சமன்பாட்டில் கிழ்க்கண்டவாரு பொதுவாக எழுதலாம்

\frac{1}{\lambda_n} =\frac{4}{B}\Biggl(\frac{1}{{n_1}^2}-\frac{1}{{n_2}^2}\Biggr)

இந்த சமன்பாடு பாரம்பரிய இயக்கவியல் மற்றும் பாரம்பரிய மின்காந்தவியலை விட மாறுபட்டது. மேலும் இதன் முக்கியத்துவம் யாதெனில் மேற்கண்ட சமன்பாட்டை கொண்டு e, h, m மற்றும் c கணக்கிட முடியும் என்பதே  !

## மேற்கோள்கள்

பகுப்பு:நிறமாலையியல்